《碧渠诗为李君宗朝赋》
明代·靳贵

白云深处有山庄，分得沧溟入小塘。水面雨翻菱叶乱，门前风送稻花香。

竹床不作劳生梦，石枕惟藏种树方。愧我素餐无寸补，明农何日共徜徉。

作者简介：（1465—1520）明镇江府丹徒人，字充道，号戒庵。弘治三年进士。授编修。正德初，官翰林侍讲，掌翰林院事，进礼部侍郎。官至武英殿大学士。有《戒庵文集》。